open-index/open-wikipedia-markdown huggingface dataset:
עין הסערה

[שמאל|ממוזער|300x300 פיקסלים|במרכז התמונה עין הסערה של הוריקן איזבל כפי שצולם מ[תחנת החלל הבינלאומית.]]
**עֵין הַסְּעָרָה** הוא אזור שקט יחסית במרכז סופות טרופיות חזקות. הוא בקירוב עגול, וקוטרו 65-30&#x20;ק"מ. הוא מוקף ב**חומת העין** (eyewall), טבעת גבוהה של סופות רעמים בה עוצמת הסופה היא החזקה ביותר. הלחץ הברומטרי הנמוך ביותר נמצא בעין, ויכול להיות כ-15% נמוך יותר מאשר הלחץ מחוץ לסערה.

שמאל|ממוזער|400x400 פיקסלים|חתך תרשים של ציקלון טרופי מפותח. החצים מעידים על זרימת אוויר סביב העין
[ממוזער|250x250 פיקסלים|בדרך כלל, העיניים קלים לאיתור באמצעות [מכ"ם מזג האוויר|מכ"ם מזג אוויר. תמונת המכ"ם למעלה, של הוריקן אנדרו מראה בבירור את העין מעל דרום פלורידה.]]
טעות נפוצה, במיוחד באזורים שבהם הוריקנים הם נדירים, היא של תושבים היוצאים מבתיהם כדי לבדוק את הנזק בזמן שהעין חולפת על פניהם, כי נדמה שחלפה הסערה פתאום, אולם, בכך הם מסתכנים את הסיכון הרב ביותר מפני שהם עלולים תוך זמן קצרצר להיתפס במזג האוויר האלים ביותר בחומת העין הנגדית.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מטאורולוגיה
*
קטגוריה:הוריקנים
כוכב לויטן

**כוכב לוּיטֶן** (באנגלית: **Luyten's Star** על שם האסטרונום וילם יקוב לויטן, נקרא גם **גליזה 273** או **LHS 33**) הוא ננס אדום שנמצא במרחק של כ-12.2 שנות אור ממערכת השמש בקבוצת הכוכבים כלב קטן. בשנת 1935 גילו האסטרונומים לויטן ואדווין אביגהאוזן שלכוכב תנועה עצמית גדולה של כ-3.7 שניות קשת בשנה.

## תכונות
כוכב לויטן הוא ננס אדום מסוג ספקטרלי M3.5V עם מסה של כרבע מסת שמש ורדיוס של כשליש רדיוס שמש. טמפרטורת פניו מוערכת בכ-3,150 קלווין והוא מאיר בעוצמה של קצת יותר מאלפית מעוצמת ההארה של השמש באור נראה ובערך פי 100 מכך באור תת-אדום. בהירות נראיתו הנראית היא מדרגה 9.87 ונדרש טלסקופ על מנת לצפות בו. הכוכב מסתובב על צירו במהירות נמוכה מאוד ונראה שהוא משלים סיבוב ביותר מ-100 ימים. אם לכוכב יש כוכב לכת שמאפשר את קיומם של מים במצב צבירה נוזלי, הוא צריך להיות במרחק של כ-0.15 יחידה אסטרונומית עם זמן הקפה של כ-40 ימים, אך לא ידוע על קיומם של כוכבי לכת המקיפים אותו.

## שכנים
כוכב לויטן נמצא במרחק של כ-1.2 שנות אור מפרוקיון, שהוא הכוכב הקרוב ביותר אליו, וממרחק זה נראה ככוכב הבהיר ביותר בשמים עם בהירות מדרגה 4.5-, דומה לבהירות המרבית של נוגה כפי שהוא נראה מכדור הארץ. ניתן להיעזר בפרוקיון על מנת לאתר את מיקומו של כוכב לויטן כ-3 מעלות ממערב לו או כ-3 מעלות מדרום ל-β בכלב קטן. סיריוס נמצא במרחק של 5.8 שנות אור ממנו ועם בהירות נראית מדרגה 2.3- הוא הכוכב השני הכי בהיר בשמים עם בהירות דומה לשל צדק או של מאדים. שאר השכנים של כוכב לויטן הם ננסים אדומים כמוהו, ביניהם DX בסרטן שנמצא במרחק של כ-5.5 שנות אור ממנו. השמש תראה מכוכב לויטן ככוכב חסר יחוד עם בהירות מדרגה 2.7.

## קישורים חיצוניים

* כוכב לויטן באתר Solstation
* 

## הערות שוליים

קטגוריה:ננסים אדומים
קטגוריה:קבוצת הכוכבים כלב קטן
לויטן
קטגוריה:קטלוג גליזה
קטגוריה:קטלוג לויטן
אלי שוסהיים

**אליהו (אלי) יוסף שוסהיים** (1941 – כ"ט בסיוון תשפ"א, 9 ביוני 2021) היה יושב ראש אגודת אפרת, מייסד בית החולים הסיעודי נווה שמחה בירושלים, ומנהלו עד שנת תשמ"ג (1983), יושב ראש הוועדה הבין־משרדית להסמכה ולפיקוח על המוהלים ברבנות הראשית לישראל וזוכה פרס ירושלים מטעם ערוץ 7 לשנת 2013.

## ביוגרפיה
שוסהיים נולד בארגנטינה בעיר בואנוס איירס, לשמשון ורחל שוסהיים, שנמלטו מפולין לפני מלחמת העולם השנייה. בשנת תשכ"ג (1963), לאחר שהשלים את לימודי הרפואה והתמחה בכירורגיה כללית, עלה ארצה. עבד בבית החולים שערי צדק ולאחר מכן בהדסה עין כרם. בין השנים 1971–1967 שימש כרופא הכנסת. במלחמת יום הכיפורים שירת כרופא בתעלה ובמצרים וניהל שם בית חולים שדה.

בשנת תשל"ה (1975) הקים את בית החולים הסיעודי נווה שמחה בירושלים, וניהל אותו עד שנת תשמ"ג (1983).

משנת תשכ"ח (1978) ועד יומו האחרון שימש כיושב ראש הוועדה הבין־משרדית להסמכה ולפיקוח על המוהלים ברבנות הראשית לישראל.

בשנת תשל"ז (1977) הצטרף לאגודת אפרת, הפועלת לשכנוע נשים יהודיות להימנע מביצוע הפלה מלאכותית בעיקר על רקע כלכלי, ולאחר זמן קצר הועמד בראשה. במסגרת תפקידו זה, בו שימש עד יום פטירתו, נודע בהופעותיו הציבוריות. בשעת ההספדים נמסר כי בזכותו נצלו למעלה מ-79,000 ילדים.

בשנת 2013 זכה בפרס ירושלים מטעם ערוץ 7.

שוסהיים פרסם מאמרים הנוגעים לענייני הלכה ורפואה. מאמריו פורסמו באסיא ובכתבי עת תורניים נוספים. במאמר שפרסם בעיתונות החרדית על נזקי העישון פנה לרב אליעזר יהודה וולדנברג, עמו עמד בקשרים הדוקים, על מנת שיאסור את העישון על פי ההלכה. בעקבות פנייתו פסק הרב: "יש לאסור את העישון על פי דין תורה".

כרופא טיפל ברבנים שונים, דוגמת הרב אריה לוין, המקובל הרב יצחק כדורי, האדמו"רים מגור ה"בית ישראל",, ה"לב שמחה", "פני מנחם", הרב אליעזר יהודה ולדנברג, הרב יוסף שלום אלישיב, הגאב"ד העדה החרדית רבי ישראל משה דושינסקי, הרב מרדכי אליהו, האדמו"ר מבעלז ישכר דב רוקח ועוד. היה מקורב לרב עובדיה יוסף. שימש כרופאם האישי של ראשי ישיבת מרכז הרב הרב צבי יהודה הכהן קוק והרב אברהם אלקנה שפירא, ועוד כארבעים מגדולי ישראל.

ד"ר אלי שוסהיים נפטר ב-9 ביוני 2021 (כ"ט בסיוון תשפ"א). נטמן בבית הקברות סנהדריה בירושלים.

## חיים אישיים
היה נשוי לשושנה-רחל ואב לחמישה. התגורר בשכונת קריית משה בירושלים.

נכדתו אמונה שוסהיים, (בתו של בנו ד"ר יונתן) הייתה מאורסת ליהונתן דויטש שנרצח בפיגוע הירי בצומת מחולה.

## פרסומים
***לקראת נשואין מאושרים**. ירושלים : המדור הרפואי של אגודת אפרת.

## קישורים חיצוניים
* ד"ר אלי שוסהיים - מציל הילדים, באתר דוסים
* 
* 
* – ראיון עמו
* 

## הערות שוליים

קטגוריה:ישראלים ילידי ארגנטינה
קטגוריה:כירורגים ישראלים
קטגוריה:ירושלים: רופאים
קטגוריה:קריית משה: אישים
קטגוריה:זוכי פרס ירושלים (ערוץ 7)
קטגוריה:יושבי ראש ונשיאי עמותות
קטגוריה:ישראלים שנולדו ב-1941
קטגוריה:ישראלים שנפטרו ב-2021
קטגוריה:יהודים הקבורים בבית הקברות סנהדריה
2029

__TOC__

## אירועים הקשורים במדעי החלל
* 13 באפריל – האסטרואיד אפופיס יעבור במרחק של כ-30,000 ק"מ מכדור הארץ, בהירותו במרחק זה מכדור הארץ תהיה 3.3+. ישנה אפשרות זניחה שאפופיס יעבור במרחק המוערך ב-30,399 ק"מ מפני כדור הארץ, בסטייה של 800 מטרים לכל היותר, מה שיגרום לו להיכנס לתהודה מסלולית ולהתנגש בכדור הארץ בשנת 2068. סיכויי ההתנגשות (נכון לשנת 2019) עומדים על 1 ל-333,000.
* 20 בדצמבר – ליקוי ירח.
* מסר גלי הרדיו הדיגיטלי "מסר מכדור הארץ " שנשלח ב-9 באוקטובר 2008 צפוי להגיע ליעדו, גליזה 581c, בתחילת השנה.
* תושלם בנייתו של טלסקופ TMT בעל קוטר מראה של 30 מטר שיוצב בהוואי, ארצות הברית.

## לוח שנה

## קישורים חיצוניים

## הערות שוליים
קרל השני, ארכידוכס אוסטריה

**קרל השני, ארכידוכס אוסטריה** (בגרמנית: **Karl II. Franz von Österreich**; 3 ביוני 1540 – 10 ביולי 1590), היה ארכידוכס אוסטריה הפנימית, ואביו של פרדיננד השני, קיסר האימפריה הרומית הקדושה.

## ביוגרפיה
קרל השני נולד ב-3 ביוני 1540 בווינה, לפרדיננד הראשון, מלך בוהמיה והונגריה, ולאנה, נסיכת בוהמיה והונגריה בתו של אולסלו השני, מלך בוהמיה והונגריה ואן דה פואה.

בשנת 1559, ושוב בין השנים 1564–1568, התנהל משא ומתן על מנת להשיאו עם אליזבת הראשונה, מלכת אנגליה, אולם הנישואים לא יצאו אל הפועל, בעיקר בעקבות הבדלי הדת ביניהם. בשנת 1563 הציעו לקרל את מרי, מלכת הסקוטים, אך היא סירבה להתחתן עמו.

בניגוד לאחיו מקסימיליאן השני, קיסר האימפריה הרומית הקדושה שהיה מתון כלפי הפרוטסטנטים, היה קרל קתולי אדוק, ואף הזמין את הישועים לחצרו. אולם, בשנת 1572 נאלץ לעשות ויתורים לפרוטסטנטים בגראץ, ובשנת 1578 נאלץ לעשות זאת בברוק.

קרל השתתף במלחמות נגד הטורקים, ואף ייסד בשנת 1579 את העיר קרלובאץ בקרואטיה על שמו. קרל טיפח מאוד את האמנות והמדעים, ואף החזיק בחצרו את המלחין אורלנדו לאסוס. בשנת 1573 הקים קרל את הגימנסיה האקדמית בגראץ, ובשנת 1585 הקים את אוניברסיטת גראץ.

ב-10 ביולי 1590 מת קרל השני בגראץ, ובנו פרדיננד משטיריה, ארכידוכס אוסטריה ירש את נחלותיו.

## משפחתו
בשנת 1571 התחתן קרל השני עם אחייניתו מריה אנה מבוואריה, בתם של אלברכט החמישי, דוכס בוואריה ואחותו אנה, ארכידוכסית אוסטריה, ממנה נולדו לו 15 ילדים:
* פרדיננד (1572)
* אנה מאוסטריה, מלכת פולין (1573–1598), נישאה לזיגמונט השלישי מלך פולין.
* מריה כריסטינה מאוסטריה, נסיכת טרנסילבניה (1574–1621)
* קתרינה רנטה מאוסטריה (1576–1599)
* אליזבת (1577–1586)
* פרדיננד השני, קיסר האימפריה הרומית הקדושה (1578–1637)
* קרל (1579–1580)
* גרגוריה מקסימיליאנה מאוסטריה (1581–1597)
* אלאונורה, ארכידוכסית אוסטריה (1582–1620)
* מקסימיליאן ארנסט, ארכידוכס אוסטריה (1583–1616)
* מרגרטה מאוסטריה, מלכת ספרד (1584–1611)
* לאופולד החמישי, ארכידוכס אוסטריה (1586–1632)
* קונסטנצה מאוסטריה (1588–1631), נישאה גם היא לזיגמונט השלישי מלך פולין.
* מריה מגדלנה, ארכידוכסית אוסטריה (1589–1631)
* קרל מאוסטריה, בישוף ברסלאו (1590–1624)

## אילן יוחסין

## קישורים חיצוניים

* 

קטגוריה:בית הבסבורג
קטגוריה:ילידי 1540
קטגוריה:נפטרים ב-1590
בריאן פטריק וייד

**בריאן פטריק ווייד** (, נולד ב-9 ביוני 1978) הוא שחקן קולנוע ומאמן גופני אמריקאי, הידוע בעיקר בזכות תפקידי הטלוויזיה שלו כקפטן קרייג שווטה במיני-סדרה דור מזוין, בתור קורט בסדרה *[[המפץ הגדול (סדרת טלוויזיה)|בהמפץ הגדול.]]*, וכאיש הזאב האלפא אניס על בזאב צעיר.

## ביוגרפיה
וייד שיחק ב-2002 כרקדן בסדרה . הוא הופיע בסרטי הקולנוע מצב לאהבה ו"האפוטרופוס" לצד קווין קוסטנר ואשטון קוצ'ר, וב-2008 החל לשחק את קפטן קרייג בסדרה דור מזוין.

הוא שיחק את מושא אהבתה של פני בסדרה המפץ הגדול, ושיחק גם מספר תפקידי אורח ובין היתר כמציל בסדרה שני גברים וחצי ובסברינה המכשפה הצעירה.

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:מפתחי גוף אמריקאים
קטגוריה:אמריקאים שנולדו ב-1978
אלברכט החמישי, דוכס בוואריה

**אלברכט החמישי, דוכס בוואריה** (בגרמנית: **Albrecht V. von Bayern**; 29 בפברואר 1528 - 24 באוקטובר 1579) היה דוכס בוואריה בין השנים 1550–1579.

## ביוגרפיה
אלברכט החמישי נולד ב-29 בפברואר 1528 לוילהלם הרביעי, דוכס בוואריה ומריה מבאדן-שפונהיים, בתם של פיליפ הראשון, מרקיז באדן-שפונהיים ואליזבת מפפאלץ, רוזנת הסן. בשנת 1546 התחתן אלברכט עם אנה, ארכידוכסית אוסטריה, על מנת לסיים את היריבות בין שני הבתים.

בשנת 1550 מת אביו וילהלם הרביעי, דוכס בוואריה, ואלברכט עלה לשלטון במקומו. אלברכט היה קתולי אדוק, ועמד בראש הרפורמציה הנגדית, ולקח חלק חשוב בשלום פזאו ובשלום אאוגסבורג.

אלברכט עשה מאמצים כבירים על מנת להשיג לבנו ארנסט מבוואריה את נסיכות הבוחר מקלן, אולם נכשל במשימה, ורק לאחר מותו עלו צאצאיו על כס הנסיכות, שהייתה מאז בשליטת בית ויטלסבאך למשך כ-200 שנה. בשנת 1560 מת דודו ארנסט, ארכיבישוף זלצבורג, ואלברכט ירש ממנו את אזור גלאץ, שהייתה ברשותו עד לשנת 1567, שאז עברה לשליטת מקסימיליאן השני, קיסר האימפריה הרומית הקדושה.

ב-24 באוקטובר 1579 מת אלברכט, ובנו וילהלם החמישי, דוכס בוואריה עלה לשלטון במקומו.

## משפחתו
ב-4 ביולי 1546 התחתן אלברכט עם אנה, ארכידוכסית אוסטריה, בתו של פרדיננד הראשון, קיסר האימפריה הרומית הקדושה ואנה, נסיכת בוהמיה והונגריה, ממנה היו לו 7 ילדים:
* קרל (1547)
* וילהלם החמישי, דוכס בוואריה (1548–1626)
* פרדיננד מבוואריה (1550–1608)
* מריה אנה מבוואריה (1551–1608)
* מקסימיליאנה מריה (1552–1614)
* פרידריך (1553–1554)
* ארנסט מבוואריה (1554–1612)

## אילן יוחסין

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:בית ויטלסבאך
קטגוריה:דוכסי בוואריה
קטגוריה:ילידי 1528
קטגוריה:נפטרים ב-1579
קרל לודוויג, ארכידוכס אוסטריה

**קרל לודוויג, ארכידוכס אוסטריה** (בגרמנית: **Karl Ludwig Joseph Maria von Österreich**; 30 ביולי 1833 – 19 במאי 1896), היה אחיהם הצעיר של פרנץ יוזף, קיסר אוסטריה ומקסימיליאן הראשון, קיסר מקסיקו, אביו של פרנץ פרדיננד, ארכידוכס אוסטריה שרציחתו גרמה לפריצת מלחמת העולם הראשונה וסבו של קרל הראשון, קיסר אוסטריה.

## ביוגרפיה
קרל לודוויג נולד ב-30 ביולי 1833 בארמון שנברון שבווינה, לפרנץ קרל, ארכידוכס אוסטריה, שהיה בנו הצעיר של הקיסר פרנץ הראשון, ולסופי, נסיכת בוואריה בתם של מקסימיליאן הראשון יוזף, מלך בוואריה וקרולינה מבאדן.

בשנת 1855 מונה קרל לודוויג למושל טירול, אך בשנת 1861 התפטר מתפקידו, משום חוסר עניינו בפוליטיקה. קרל לודוויג היה קתולי אדוק, ועם השנים החל לסבול יותר ויותר משיגעון.

לאחר התאבדותו של רודולף, בנו של הקיסר בשנת 1889, מונה קרל לודוויג ליורש העצר, ועל אף שמועות שהתרוצצו לא ויתר על זכויותיו לבנו פרנץ פרדיננד, ארכידוכס אוסטריה.

בשנת 1896 ביקר קרל לודוויג בארץ ישראל ובמצרים, ובמהלך ביקורו נדבק בטיפוס (משום ששתה ממי הירדן) שהוביל למותו ב-19 במאי 1896.

## משפחתו
בשנת 1856 התחתן קרל לודוויג עם מרגרטה, נסיכת סקסוניה, בתם של יוהאן, מלך סקסוניה ואמליה אוגוסטה, נסיכת בוואריה, אך לא היו לו ילדים ממנה.

בשנת 1862 התחתן קרל לודוויג עם מריה אנונציאטה, נסיכת שתי הסיציליות, בתם של פרננדו השני, מלך שתי הסיציליות ומריה תרזה מאוסטריה, ממנה נולדו לו 4 ילדים:
* פרנץ פרדיננד, ארכידוכס אוסטריה (1863–1914)
* אוטו פרנץ, ארכידוכס אוסטריה (1865–1906)
* פרדיננד קרל, ארכידוכס אוסטריה (1868–1915)
* מרגרטה סופיה, ארכידוכסית אוסטריה (1870–1902)

בשנת 1873 התחתן קרל לודוויג עם מריה תרזה, נסיכת פורטוגל, בתם של מיגל הראשון, מלך פורטוגל ואדליידה מלוינשטיין-ורטהיים-רוזנברג, ממנה נולדו לו שתי בנות:
* מריה אנונציאטה, ארכידוכסית אוסטריה (1876–1961)
* אליזבת אמליה, ארכידוכסית אוסטריה (1878–1960)

## אילן יוחסין

## קישורים חיצוניים

* 

קטגוריה:אבירי מסדר גיזת הזהב
קטגוריה:בית הבסבורג
קטגוריה:אוסטרים שנולדו ב-1833
קטגוריה:נפטרים ב-1896
2035

__TOC__
## אירועים צפויים
* 8 בינואר - אסטרואיד בשם 2002 AY1  יחלוף בסמוך לכדור הארץ.
** בחירת נשיא מדינת ישראל – בבחירות אלה תבחר הכנסת את הנשיא ה-13.

## תוכניות מתאר לערים
מספר ערים ומועצות מקומיות בישראל ערכו בשנים 2015 ו-2016 תוכניות מתאר שבהן פרשו את תחזיותיהן לגבי שנת 2035, ביניהן תל אביב-יפו, נתניה, טירת כרמל, רעננה, גן יבנה, גדרה, כפר יונה ומודיעין-מכבים-רעות.

## לוח שנה

## ראו גם

## קישורים חיצוניים

## הערות שוליים
2037

__TOC__
## אירועים צפויים

* בהנחה שלא יתארכו הרחבות נוספות לתקופת זכויות היוצרים לחוק ביניים, ספרים, סרטים ויצירות אחרות שפורסמו בשנת 1941 (כולל סרט האנימציה הרביעי של דיסני, דמבו, ומר באג הולך לעיירה של אולפני פליישר) יהיו לרשות הציבור בארצות הברית.
* 2037: מסמכים מסוימים הנוגעים לרצונה של אליזבת בווס-ליון לשמר מונרכיה אם הנאצים יכבשו את בריטניה, ישוחררו מהארכיונים המלכותיים.
* 2037: מילון אוקספורד צפוי לפרסם את המהדורה השלישית המתוקנת שלו.
* מועד משוער לפתיחה מלאה של הרכבת התחתית של גוש דן.
* ברכת החמה תחול ב-8 באפריל.

## לוח שנה

## ראו גם

## קישורים חיצוניים
2039

__TOC__
## אירועים צפויים
* 21 ביוני - ליקוי חמה טבעתי מעל ההמיספרה הצפונית. הליקוי מסדרת סארוס 147  יגיע לשיאו בשעה 17:12:54 UTC ויימשך 4:05 דקות
* 2 בספטמבר - יפוג תוקפו של הסכם משחתות תמורת בסיסים, בן 99 השנים, שנחתם בין בריטניה לארצות הברית.
* 7 בנובמבר - מעבר כוכב חמה על פני השמש

## לוח שנה

## ראו גם

## קישורים חיצוניים
וילהלם הרביעי, דוכס בוואריה

**וילהלם הרביעי, דוכס בוואריה** (13 בנובמבר 1493 – 7 במרץ 1550) היה דוכס בוואריה בין השנים 1508–1550.

## ביוגרפיה
וילהלם הרביעי נולד ב-13 בנובמבר 1493 לאלברכט הרביעי, דוכס בוואריה וקוניגונדה מאוסטריה, בתם של פרידריך השלישי, קיסר האימפריה הרומית הקדושה ולאונור מפורטוגל, קיסרית האימפריה הרומית הקדושה.

בשנת 1508 מת אביו אלברכט הרביעי, דוכס בוואריה, ווילהלם עלה לשלטון במקומו. על אף שאביו הורה שרק וילהלם יירש את הדוכסות, סירב לכך אחיו לודוויג העשירי, דוכס בוואריה, והאחים שלטו במשותף עד למותו של לודוויג בשנת 1545.

בתחילה תמך וילהלם ברפורמציה, אולם בהמשך אסר על החזקת כתבי מרטין לותר בבוואריה, ובשנת 1524 אף חתם על הסכם עם האפיפיור קלמנס השביעי שהעמיד אותו בראש הרפורמציה הנגדית. בשנת 1524 השתתף וילהלם בדיכוי מרד האיכרים של אלזס, ובשנת 1525 חתם על הסכם עם ארכיבישוף זלצבורג. בשנת 1534 חתם וילהלם על הסכם עם פרדיננד, מלך הונגריה שסיים את הסכסוך עם בית הבסבורג, ובמהלך המלחמה השמלקלדית אף תמך בקרל החמישי, קיסר האימפריה הרומית הקדושה.

ב-23 באפריל 1516 חוקק את חוק טוהר הבירה הבווארי.

ב-7 במרץ 1550 מת וילהלם, ובנו אלברכט החמישי, דוכס בוואריה עלה לשלטון במקומו.

## משפחתו
בשנת 1522 התחתן וילהלם עם מריה מבאדן-שפונהיים, בתם של פיליפ הראשון, מרקיז באדן-שפונהיים ואליזבת מפפאלץ, רוזנת הסן, ממנה היו לו 4 ילדים:
* תאודור (1526–1534)
* אלברכט החמישי, דוכס בוואריה (1528–1579)
* וילהלם (1529–1530)
* מכטהילד מבוואריה (1532–1565)

## אילן יוחסין

## קישורים חיצוניים

קטגוריה:בית ויטלסבאך
קטגוריה:דוכסי בוואריה
קטגוריה:ילידי 1493
קטגוריה:נפטרים ב-1550
שנות ה-30 של המאה ה-21

**שנות ה-30 של המאה ה-21** או **שנות ה-2030** הן עשור השנים הרביעי של המאה העשרים ואחת. העשור יתחיל ב־1 בינואר 2030 ויסתיים ב־31 בדצמבר 2039.

## אירועים צפויים ידועים
* 2030–2032 - תחילת הפעילות של רשת הרכבת התחתית של גוש דן.
* לפי נתונים מדצמבר 2009 לשכת מפקד האוכלוסין של ארצות הברית מעריכה שאוכלוסיית העולם בתחילת העשור תעמוד על 8.4 מיליארד אנשים.
*הדמוגרף הצרפתי, עמנואל טוד, מעריך ששיעור האוריינות בעולם יעמוד על קרוב ל-100%, מה שאומר שהאנאלפביתיות קרובה להיכחד.
*19 בינואר 2038 - באג 2038, זמן יוניקס אשר החל ב-1 בינואר 1970 יתאפס בתאריך זה.
*על פי תכנוני נאס"א ולפי עמדת נשיא ארצות הברית ברק אובמה מ-2016, בעשור זה צפויות להתקיים משימות מאוישות למאדים.
* לפי מחקר של אוניברסיטת נורת'מבריה, בעשור זה צפוי להתרחש "עידן קרח קטן" כאשר פעילות השמש תצנח ב-60 אחוזים.
* לפי תחזיתה של יצרנית הרכב BMW, בעשור זה יהיה ניתן להרכיב מכוניות בייצור עצמי באמצעות הדפסה תלת-ממדית.
* מספר ערים בישראל צפויות להכפיל ואף לשלש את אוכלוסיותיהן, בעקבות אישור של תוכניות פיתוח שמתוכננות להסתיים עד שנת 2030.
* לפי תחזיות דמוגרפיות של מרכז המחקר פיו, החל מתחילת עשור זה יעלה מספר התינוקות הנולדים להורים מוסלמים על אלה הנולדים לנוצרים.
* חברת מישלן צפויה למכור צמיגים לא פנאומטיים עבור כלי רכב שנעים בכביש.

## בתרבות הפופולרית
* לפי הדוקו-דרמה מאדים, החל משנת 2033 מתחילה ההתיישבות של האדם על פני מאדים.

## קישורים חיצוניים

## הערות שוליים

קטגוריה:המאה ה-21
קטגוריה:שנות ה-2030
עונת 2011/2012 ביורוליג

**עונת 2011/2012 ביורוליג** הייתה העונה ה-55 של התחרות האירופית לקבוצות כדורסל וה-12 שאורגנה על ידי יורוליג בסקטבול.

המשחק הראשון התקיים ב-29 בספטמבר 2011 ומשחק הגמר נערך ב-13 במאי 2012. בתחרות השתתפו 38 קבוצות. 

העונה הסתיימה בניצחון של אולימפיאקוס, זו הייתה הזכייה השישית בתולדות המועדון.

## מתכונת התחרות
תחילה התקיים השלב המוקדם במהלכו 2 מ-16 קבוצות הועלו לעונה הסדירה. 
24 קבוצות החלו בעונה הסדירה כאשר המשחקים נערכו ב-4 בתים. בשלב הבא, 16 קבוצות התחרו ב-4 בתים. מנצח של כל בית וסגנו קודמו למשחקי רבע הגמר שהתקיימו עד ל-3 ניצחונות. הפיינל פור נערך בהיכל סינאן ארדם, איסטנבול.

## דירוג הקבוצות
דירוג הקבוצות פורסם ב-20 ביוני 2011.

בעונה זו 13 קבוצות בעלי רישיון רב שנתי, 8 קבוצות בעלי רישניון שנתי ואוניקס קאזאן כמנצחת עונת 2010/2011 ביורוקאפ העפילו ישירות לעונה הסדירה.

גלאטסראיי וספירו שרלרואה הצטרפו ליתר 22 קבוצות לשלב הבתים לאחר המוקדמות.

## שלבי הגמר
### בית ה'

### בית ו'

### בית ז'

### בית ח'

### השלבים המתקדמים

### משחק הגמר

## כדורסלנים מצטיינים
* שחקן מצטיין של העונה הסדירה- אנדריי קירילנקו (רוסיה) מצסק"א מוסקבה
* מלך הסלים - בו מקאלב (מקדוניה הצפונית) ממונטפסקי סיינה 
* MVP של פיינל פור - ואסיליס ספאנוליס (יוון) מאולימפיאקוס 
* נבחרת הליגה:
** דימיטריס דיאמנטידיס (יוון) מפנאתינייקוס
** ואסיליס ספאנוליס (יוון) מאולימפיאקוס
** אנדריי קירילנקו (רוסיה) מצסק"א מוסקבה
** אראזם לורבק (סלובניה) מברצלונה
** ננאד קרסטיץ' (סרביה) מצסק"א מוסקבה

## ישראל בתחרות
מכבי תל אביב השתתפה במשחקי ה-16, סיימה את הבית במקום השני וקודמה לשמינית הגמר. במשחק שמינית הגמר היא הפסידה וסיימה את העונה.

## קישורים חיצוניים
* פירוט התוצאות באתר הליגה
* פירוט תוצאות באתר יורובסקט
* 

## הערות שוליים

קטגוריה:תחרויות כדורסל ב-2011
קטגוריה:תחרויות כדורסל ב-2012
קטגוריה:עונות בגביע אירופה לאלופות בכדורסל
קטגוריה:2011 באירופה
קטגוריה:2012 באירופה
אלברכט הרביעי, דוכס בוואריה

**אלברכט הרביעי, דוכס בוואריה** (בגרמנית: **Albrecht IV von Bayern**; 15 בדצמבר 1447 - 18 במרץ 1508) היה דוכס בוואריה בין השנים 1467–1508.

## ביוגרפיה
אלברכט הרביעי נולד ב-15 בדצמבר 1447 לאלברכט השלישי, דוכס בוואריה ואנה מבראונשווייג-גרובנהאגן-איינבק, בתם של אריך הראשון, דוכס בראונשווייג-גרובנהאגן ואליזבת מבראונשוויג-גטינגן. לאחר מותו של אחיו יוהאן הרביעי, דוכס בוואריה בשנת 1463, התפטרו אחיו וולפגנג וכריסטוף מזכותם בירושה, ואלברכט ירש את הדוכסות יחד עם אחיו זיגיסמונד, דוכס בוואריה. בשנת 1467 ויתר זיגיסמונד על זכויותיו, והקים את דוכסות בוואריה-דכאו, שהתקיימה עד למותו בשנת 1501.

בשנת 1487 התחתן אלברכט עם קוניגונדה מאוסטריה, בתו של פרידריך השלישי, קיסר האימפריה הרומית הקדושה. הנישואים אירעו בעקבות סכסוך בין אלברכט לפרידריך על כמה נחלות קיסריות, והוחלט שהם יועברו לאלברכט כנדוניה לנישואיו עם בתו של פרידריך. אולם הנישואים לא פטרו לגמרי את הסכסוך, ובשנת 1492 נאלץ אלברכט להחזיר לפרידריך את העיר רגנסבורג. בשנת 1503 מת גאורג, דוכס בוואריה-לנדסהוט, ואלברכט ירש את נחלותיו ואיחד תחת שלטונו את כל בוואריה. אולם בעקבות התנגדותו של רופרכט מפפאלץ, בישוף פרייזינג, חתנו של גאורג, פרצה מלחמת לנדסהוט, שבסיומה הוחלט שבנו של רופרכט אוטו היינריך יקבל את רוזנות פפאלץ-נויבורג, ואילו שאר הנחלה תישאר בידי אלברכט.

ב-18 במרץ 1508 מת אלברכט, ובנו וילהלם הרביעי, דוכס בוואריה עלה לשלטון במקומו. על אף שאלברכט הורה שרק בנו וילהלם יירש את הדוכסות, סירב לכך בנו לודוויג, והאחים שלטו במשותף עד למותו של לודוויג בשנת 1545.

## משפחתו
בשנת 1487 התחתן אלברכט עם קוניגונדה מאוסטריה, בתו של פרידריך השלישי, קיסר האימפריה הרומית הקדושה ולאונור מפורטוגל, קיסרית האימפריה הרומית הקדושה, ממנה היו לו 8 ילדים:
* זידוניה מבוואריה (1488–1505)
* זיבילה מבוואריה (1489–1519), התחתנה עם לודוויג החמישי, הנסיך הבוחר מפפאלץ
* סבינה מבוואריה (1492–1564), התחתנה עם אולריך הראשון, דוכס וירטמברג
* וילהלם הרביעי, דוכס בוואריה (1493–1550)
* לודוויג העשירי, דוכס בוואריה (1495–1545)
* סוזנה (1499–1500)
* ארנסט, ארכיבישוף זלצבורג (1500–1560)
* סוזנה מבוואריה (1502–1543), התחתנה עם קזימיר, מרקיז ברנדנבורג-ביירוית, ולאחריו עם אוטו היינריך, הנסיך הבוחר מפפאלץ

## אילן יוחסין

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בית ויטלסבאך
קטגוריה:דוכסי בוואריה
קטגוריה:ילידי 1447
קטגוריה:נפטרים ב-1508
אלברכט השלישי, דוכס בוואריה

**אלברכט השלישי, דוכס בוואריה** (27 במרץ 1401 - 29 בפברואר 1460) היה דוכס בוואריה בין השנים 1438–1460.

## ביוגרפיה
אלברכט השלישי נולד ב-27 במרץ 1401 לארנסט, דוכס בוואריה ואליזבטה ויסקונטי, בתם של ברנבאו ויסקונטי וביאטריצ'ה דלה סקאלה. בשנת 1429 רצה אלברכט להתחתן עם אליזבת, בתו של אברהרד השלישי, רוזן וירטמברג, אולם היא סירבה ולבסוף התחתנה עם יוהאן השלישי, רוזן ורדנברג. בשנת 1432 התחתן אלברכט בחשאי עם אגנס ברנאואר, שהייתה משרתת פשוטה. לכששמע על כך אביו הוא כעס מאוד, וב-12 באוקטובר 1435 הורה אביו על רציחתה באשמת כישוף, בזמן שאלברכט היה במסע ציד. בעקבות כך ברח אלברכט אל קרוב משפחתו לודוויג השביעי, דוכס בוואריה-אינגולשטאדט, אולם לאחר זמן קצר התפייס עם אביו. בשנת 1436 התחתן אלברכט עם אנה מבראונשווייג-גרובנהאגן-איינבק, בתם של אריך הראשון, דוכס בראונשווייג-גרובנהאגן.

בשנת 1438 מת אביו ארנסט, דוכס בוואריה, ואלברכט עלה לשלטון במקומו. בשנת 1440 הוצע לאלברכט הכתר הבוהמי, אולם הוא סירב לקבלו. בשנים 1444–1445 יצא אלברכט לשני מסעות כנגד הברונים השודדים. בשנת 1447 מת לודוויג השביעי, דוכס בוואריה-אינגולשטאדט, אולם אלברכט ויתר על חלקו לירושה, והדוכסות עברה כולה לבן דודו היינריך השישה עשר, דוכס בוואריה-לנדסהוט.

ב-29 בפברואר 1460 מת אלברכט, ובנו יוהאן הרביעי, דוכס בוואריה עלה לשלטון במקומו.

## משפחתו
בשנת 1436 התחתן אלברכט עם אנה מבראונשווייג-גרובנהאגן-איינבק, בתם של אריך הראשון, דוכס בראונשווייג-גרובנהאגן ואליזבת מבראונשוויג-גטינגן, ממנה היו לו 10 ילדים:
* יוהאן הרביעי, דוכס בוואריה (1437–1463)
* ארנסט (1438–1460)
* זיגיסמונד, דוכס בוואריה (1439–1501)
* אלברכט (1440–1445)
* מרגרטה מבוואריה, מרקיזת מנטובה (1442–1479), התחתנה עם פדריקו הראשון גונזאגה, מרקיז מנטובה
* אליזבת מבוואריה (1443–1486), התחתנה עם ארנסט, הנסיך הבוחר מסקסוניה
* אלברכט הרביעי, דוכס בוואריה (1444–1508)
* כריסטוף, דוכס בוואריה (1449–1493)
* וולפגנג (1451–1514)
* ברברה (1454–1472)

## אילן יוחסין

## קישורים חיצוניים

קטגוריה:בית ויטלסבאך
קטגוריה:דוכסי בוואריה
קטגוריה:ילידי 1401
קטגוריה:נפטרים ב-1460
יוהאן הרביעי, דוכס בוואריה

**יוהאן הרביעי, דוכס בוואריה** (4 באוקטובר 1437 - 18 בנובמבר 1463) היה דוכס בוואריה בין השנים 1460–1463.

## ביוגרפיה
יוהאן הרביעי נולד ב-4 באוקטובר 1437 לאלברכט השלישי, דוכס בוואריה ואנה מבראונשווייג-גרובנהאגן-איינבק, בתם של אריך הראשון, דוכס בראונשווייג-גרובנהאגן ואליזבת מבראונשוויג-גטינגן.

בשנת 1460 מת אביו אלברכט השלישי, דוכס בוואריה, ויוהאן עלה במקומו לשלטון. יוהאן היה חובב ציד מושבע, אך מת בפתאומיות ב-18 בנובמבר 1463 כתוצאה ממגפה. לאחר מותו התפטרו אחיו וולפגנג וכריסטוף מזכותם בירושה, ואחיו זיגיסמונד, דוכס בוואריה ואלברכט הרביעי, דוכס בוואריה ירשו יחד את הדוכסות. בשנת 1467 ויתר זיגיסמונד על זכויותיו, והקים את דוכסות בוואריה-דכאו, שהתקיימה עד למותו בשנת 1501.

## אילן יוחסין

קטגוריה:בית ויטלסבאך
קטגוריה:דוכסי בוואריה
קטגוריה:ילידי 1437
קטגוריה:נפטרים ב-1463
זיגיסמונד, דוכס בוואריה

**זיגיסמונד, דוכס בוואריה** (26 ביולי 1439 - 1 בפברואר 1501) היה דוכס בוואריה בין השנים 1460–1463.

## ביוגרפיה
זיגיסמונד נולד ב-26 ביולי 1439 לאלברכט השלישי, דוכס בוואריה ואנה מבראונשווייג-גרובנהאגן-איינבק, בתם של אריך הראשון, דוכס בראונשווייג-גרובנהאגן ואליזבת מבראונשוויג-גטינגן.

לאחר מותו של אחיו יוהאן הרביעי, דוכס בוואריה בשנת 1463, התפטרו אחיו וולפגנג וכריסטוף מזכותם בירושה, וזיגיסמונד ירש את הדוכסות יחד עם אחיו אלברכט הרביעי, דוכס בוואריה. בשנת 1467 ויתר זיגיסמונד על זכויותיו, והקים את דוכסות בוואריה-דכאו. זיגיסמונד החל בהקמתה של כנסיית פראואנקירכה במינכן, והרחיב את טירת בלוטנבורג.

ב-1 בפברואר 1501 מת זיגיסמונד ללא ילדים, ונחלתו עברה לאחיו אלברכט הרביעי, דוכס בוואריה.

## אילן יוחסין

## קישורים חיצוניים

קטגוריה:בית ויטלסבאך
קטגוריה:דוכסי בוואריה
קטגוריה:ילידי 1439
קטגוריה:נפטרים ב-1501
טקס פרסי אופיר לשנת 2014

**טקס פרסי האקדמיה לקולנוע ה-25** (המכונה פרס אופיר על שם שייקה אופיר) התקיים ב-21 בספטמבר 2014 באשדוד. במהלך הטקס נציגי האקדמיה לקולנוע העניקו את פרסי האקדמיה (המכונה פרס אופיר) ב-18 קטגוריות שונות.

הפרסים מוענקים מטעם האקדמיה הישראלית לקולנוע וטלוויזיה. הזוכה בפרס אופיר בקטגוריה הסרט הטוב ביותר יישלח כנציג ישראל בתחרות על פרס אוסקר לסרט הזר הטוב ביותר.

את רשימת המועמדים הוביל הסרט "מיתה טובה" עם 14 מועמדויות, אחריו הסרט "גט - המשפט של ויויאן אמסלם" עם 12 מועמדויות ו"אפס ביחסי אנוש" עם 11 מועמדויות.

פרס על מפעל חיים הוענק ליהודה ברקן ופרס על הישגים מקצועיים הוענק לאלי ירקוני.

## המועמדים והזוכים
מקור:

## הערות שוליים

2014
קטגוריה:2014 בישראל
רובא בלאל-עספור

**רובא בלאל-עספור** (בערבית: **ربى بلال**; נולדה ב-5 בדצמבר 1979 בנצרת) היא שחקנית ערבייה-ישראלית, זוכת פרס אופיר לשחקנית המשנה הטובה ביותר לשנת 2016 על משחקה בסרט "סופת חול".

## ביוגרפיה
נולדה למשפחה ערבית-מוסלמית בעיר נצרת ללילא לבית חדאד, ילידת רמלה, ולסעד בלאל. בגיל 28 נישאה ליוסף עספור, מורה להיסטוריה ופעיל באמנסטי אינטרנשיונל, ולהם ארבעה בנים.

במהלך השנים השתתפה בלאל-עספור במספר מחזות, סרטים וסדרות טלוויזיה. תפקידה הקולנועי הראשון היה בשנת 2005 בסרטו של תאופיק אבו ואיל "עטאש (צימאון)". בשנת 2006 שיחקה בסרטי הדרמה "מחילות" של הבמאי אודי אלוני, ו"הבועה" של איתן פוקס.

בשנת 2008 גילמה את לילה בסדרת הדרמה הטלוויזיונית "כוונות טובות" בבימויו של אורי ברבש, ששודרה בזכיינית ערוץ 2, רשת.

בשנת 2010 שיחקה בסרטו של ג'וליאן שנאבל "מיראל". בשנת 2011 שיחקה בסרט הדרמה "דייוויד וכמאל" של הבמאי היפני קיקו קוואסקי.

בשנת 2012 גילמה את דמותה של היאם עבאס בסרט "הירושה", ושיחקה בדרמת המתח "כל הזמן שבעולם" של הבמאי רני מגר, לצד יחזקאל לזרוב ואלדד פריבס.

בשנת 2015 גילמה את אמאל בסרטה של טובה אשר "נדיה - שם זמני". באותה שנה גילמה בתפקיד ראשי את אשתו של כאתב (יוסף סוויד) בסדרת הטלוויזיה "התסריטאי", ששודרה בערוץ הראשון, פרי עטו של סייד קשוע.

בשנת 2016 זכתה בפרס אופיר בקטגוריית "שחקנית המשנה הטובה ביותר" על משחקה בסרט "סופת חול". היא השתתפה גם במחזות "אום דיא", עליו זכתה בפרס השחקנית הטובה ביותר בפסטיבל מסרחיד בעכו, "ג'ידאריה", "הדוב, התעטשות, הצעת נישואין", ו"חוואש".

בשנת 2017 השתתפה בהנחיית הפרויקט "אפשר אחרת", שהתקיים בין תלמידי בית הספר הרב-תחומי עמל ליידי דייוויס תל אביב לבין תלמידי בית הספר הרב-תחומי עמל טייבה על שמו של המנהל המנוח יוסף חאג' יחיא.

בשנת 2019 שיחקה בסדרת הטלוויזיה "הנערים", המבוססת על פרשת רצח הנער מוחמד אבו ח'דיר, בה היא מגלמת את אמו של מוחמד אבו ח'דיר. באותה שנה שיחקה בסרטו של רם לוי "המתים של יפו".

בשנת 2022 שיחקה בסרטו של אופיר ראול גרייצר "אמריקה".

בשנת 2023 שיחקה בסדרת הנוער "מדרסה" של כאן חינוכית, בתפקיד ריהאם. באותה שנה כיכבה לצד ג'וני ערביד בסרט הקצר "שמלת הכלה" בבימויה של ראמא מוסא, על אישה מוסלמית המסרבת להתחתן ולהוות קורבן של החברה הפטריארכלית העוטפת אותה.

## קישורים חיצוניים

* 

קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקניות ערביות ישראליות
קטגוריה:שחקנים ערבים ישראלים
קטגוריה:זוכות פרס אופיר: שחקנית המשנה הטובה
קטגוריה:זוכי פרס אופיר: שחקן המשנה הטוב
קטגוריה:נצרת: אישים
קטגוריה:ישראליות שנולדו ב-1979
קטגוריה:ישראלים שנולדו ב-1979
לודוויג העשירי, דוכס בוואריה

**לודוויג העשירי, דוכס בוואריה** (18 בספטמבר 1495 - 22 באפריל 1545) היה דוכס בוואריה בין השנים 1516–1545.

## ביוגרפיה
לודוויג העשירי נולד ב-18 בספטמבר 1495 לאלברכט הרביעי, דוכס בוואריה וקוניגונדה מאוסטריה, בתם של פרידריך השלישי, קיסר האימפריה הרומית הקדושה ולאונור מפורטוגל, קיסרית האימפריה הרומית הקדושה.

בשנת 1508 מת אביו אלברכט הרביעי, דוכס בוואריה, ואחיו וילהלם הרביעי, דוכס בוואריה עלה לשלטון במקומו. על אף שאביו הורה שרק וילהלם יירש את הדוכסות, סירב לכך לודוויג בטענה שנולד קודם כניסת הוראת אביו לתוקפה, ובשל כך שלטו האחים במשותף החל משנת 1516.

בתחילה תמך לודוויג כמו אחיו ברפורמציה, אולם בהמשך אסרו האחים על החזקת כתבי מרטין לותר בבוואריה, ובשנת 1524 אף חתם וילהלם על הסכם עם האפיפיור קלמנס השביעי שהעמיד אותו בראש הרפורמציה הנגדית. בשנת 1524 השתתפו האחים בדיכוי מרד האיכרים של אלזס. החל משנת 1525 טען לודוויג לזכותו לכתר הבוהמי, ורק בשנת 1534 חתם וילהלם על הסכם עם פרדיננד, מלך הונגריה שסיים את הסכסוך עם בית הבסבורג.

ב-22 באפריל 1545 מת לודוויג ללא ילדים, ואחיו וילהלם הרביעי, דוכס בוואריה חזר לשלוט לבדו.

## אילן יוחסין

## קישורים חיצוניים

קטגוריה:בית ויטלסבאך
קטגוריה:דוכסי בוואריה
קטגוריה:ילידי 1495
קטגוריה:נפטרים ב-1545
חיים שאול עבוד

ממוזער|ספר שירי זמרה שלם
הרב **חיים שאול עבוד** (1890 – 13 ביוני 1977, כ"א בסיון ה'תשל"ז) היה פייטן, משורר, איש חינוך ונדבן, מחבר ספר "שירי זמרה השלם" המאגד בתוכו את שירת הבקשות של יהדות ארם צובא ופיוטים שכתב. הקים וניהל את תלמוד תורה "נזר אהרון" בירושלים.

## קורות חיים
נולד בעיר חלבּ שבסוריה לחכם אברהם ולגרציה עבוד. למד את שירת הקודש של יהדות ארם צובא אצל חכמי חלבּ, בהם חכם רפאל ענתבי טבוש וחכם משה אשקר הכהן.

בשנת 1907 נסע לבואנוס איירס שבארגנטינה, לשמש כחזן וכמורה בתלמוד תורה בקהילה החלבית בעיר. בשנת 1929 עלה לירושלים והשתקע בשכונת בית ישראל.
ייסד וניהל את תלמוד תורה "נזר אהרון" בשכונת הבוכרים הסמוכה, תלמוד תורה שבו למדו, בין היתר, הרב בן ציון מוצפי והרב משה צדקה.
היה מעמודי התווך של קהילת עדות המזרח בירושלים עוד טרם קום המדינה, הקים וניהל קרן הלוואת גמ"ח לתושבי ירושלים ותמך כלכלית בישיבת פורת יוסף בעיר.

## שירת הבקשות
הושפע רבות מיצירות מקאם מוזיקליות ערביות ואף כתב מילים ללחנים ערביים מפורסמים, לחנים אלו נכנסו למנגינות התפילה בקרב קהילות הספרדים. היה ממייסדי שירת הבקשות בירושלים ומנכבדי בית הכנסת עדס. הפיוט שכתב "חי ונעלם", היה לפיוט האחרון שנכנס לסדר הבקשות.

לימד שירה ופיוט בהתנדבות עד ערוב ימיו. בין תלמידיו הפייטנים: משה נר גאון, הרב רפאל יאיר אלנדב ויוסף מוצרי. כמו כן לימד פיוט בישיבת פורת יוסף כאשר המוכרים שבתלמידיו שם הם הרב עובדיה יוסף והרב דוד שלוש.

## שירי זמרה השלם
לאורך שנות חייו כתב פיוטים רבים וקיבץ את שירת הבקשות של יהדות ארם צובא בספרו "שירי זמרה השלם", שיצא בשנת 1961.

הספר מאגד בתוכו את שירת הקודש של קהילת ארם צובא-שירת הבקשות ואת שיריו של חכם עבוד עצמו.
הפיוטים נערכו לפי המקאמים השונים והוא אף מסדר את סדר מנגינות המקאם לתפילה בשבתות ובחגים.

## חיים אישיים
היה נשוי ללאה, בתם של ניסים ורינה פרנקו, ולו 12 ילדים. נפטר בירושלים בכ"א סיון ה'תשל"ז – 7 ביוני 1977, ולאחר מותו החליטה עיריית ירושלים להנציח את מורשתו ולקרוא על שמו את הרחוב שבו גר בשכונת בית ישראל.

## משיריו הנודעים
* חי ונעלם
* מלכי צורי
* אלי בא זמן
* יה עזרתי

## קישורים חיצוניים

* שירי זמרה השלם, באתר אוצר החכמה
* רשימת פיוטים וביצועים של ר' שאול עבוד, באתר Pizmonim.org
* ר' חיים שאול עבוד, בתוך: ביטאון קול סיני, שבט ה'תשכ"ד באתר HebrewBooks
* שירת הבקשות מחלב ועד נחלאות לילה אקום להודות-אתר בתי הכנסת העולמי
* 

## הערות שוליים

קטגוריה:פייטנים ישראלים
קטגוריה:אנשי חינוך יהודים סורים
קטגוריה:רבני ארם צובא
קטגוריה:אנשי העלייה הרביעית
קטגוריה:ישראלים ילידי סוריה
קטגוריה:ירושלים: אישים
קטגוריה:רבנים ספרדיים
קטגוריה:רבנים ספרדיים ישראלים
קטגוריה:רבנים ארץ-ישראלים
קטגוריה:מהגרים לארגנטינה
קטגוריה:ישראלים שנולדו ב-1890
קטגוריה:ישראלים שנפטרו ב-1977
עילית זקצר

**עילית זקצר** (נולדה ב-4 בדצמבר 1980) היא במאית ותסריטאית ישראלית, זוכת פרס אופיר 2016 לבמאית הטובה ביותר והסרט העלילתי הטוב ביותר "סופת חול".

## ביוגרפיה
זקצר נולדה בנתניה וגדלה בהרצליה, ולאחר מכן עברה לרעננה. היא בוגרת בית הספר לקולנוע וטלוויזיה ע"ש סטיב טיש באוניברסיטת תל אביב.

בשנת 2008 כתבה וביימה במסגרת לימודיה את סרט הגמר "תזכור את זה", אשר זכה בפרס הסרט הישראלי הטוב ביותר בפסטיבל הבינלאומי לסרטי סטודנטים. ב-2010 ביימה את הסרט "תסנים", אשר זכה במקום הראשון בפסטיבל הבינלאומי לסרטי נשים רחובות.

בשנת 2015 כתבה וביימה את סרט הקולנוע "סופת חול", הסרט זכה בפרס הראשון במסגרת "מבט ראשון" בפסטיבל לוקרנו. הסרט זכה במקום הראשון בדירוג חבר השופטים בפסטיבל סאנדנס בארצות הברית, וכן זכה במקום הראשון בפסטיבל ג'אנג'ו בקוריאה ובפסטיבל הקולנוע ירושלים. כמו כן, זכה הסרט בפרס הבחירה הרשמית בפסטיבל ברלין בגרמניה, פסטיבל שנחאי בסין ופסטיבל קרלובי וארי בצ'כיה. הסרט יצא לאקרנים בתאריך 15 בספטמבר 2016 וב-22 בספטמבר 2016 זכה בפרס אופיר של אותה שנה ונבחר לייצג את ישראל בתחרות על פרס אוסקר לסרט הזר הטוב ביותר, וזקצר עצמה הייתה מועמדת לפרס על תסריט הסרט וזכתה בתואר הבמאית הטובה ביותר באותו הטקס.

בין הבמאיות והבמאים שהשפיעו הכי הרבה על זקצר נמנים מיכל בת-אדם, אנדריי טרקובסקי, איתן גרין וג'יימס נגויין.

## פרסים ומועמדויות

## קישורים חיצוניים

* 
* 
* 
* גלעד אמיליו שנקר, בריאיון עם עילית זקצר, בתוכנית "חי בסרט", הטלוויזיה החינוכית

## הערות שוליים

קטגוריה:תסריטאיות קולנוע ישראליות
קטגוריה:תסריטאי קולנוע ישראלים
קטגוריה:זוכות פרס אופיר
קטגוריה:זוכי פרס אופיר
קטגוריה:במאיות קולנוע ישראליות
קטגוריה:במאי קולנוע ישראלים
קטגוריה:זוכות פרס אופיר: במאיות
קטגוריה:זוכי פרס אופיר: במאים
קטגוריה:בוגרות תיכון הראשונים (הרצליה)
קטגוריה:בוגרי תיכון הראשונים (הרצליה)
קטגוריה:בוגרות אוניברסיטת תל אביב: קולנוע וטלוויזיה
קטגוריה:בוגרי אוניברסיטת תל אביב: קולנוע וטלוויזיה
קטגוריה:ישראליות שנולדו ב-1980
קטגוריה:ישראלים שנולדו ב-1980
קטגוריה:נתניה: אישים
טקס פרסי אופיר לשנת 2011

**טקס פרסי האקדמיה לקולנוע ה-22** על שם השחקן ואיש הקולנוע הישראלי שייקה אופיר, המכונה גם "האוסקר הישראלי", התקיים ב-22 בספטמבר 2011 במרכז קריגר לאמנויות הבמה, חיפה. הפרסים מוענקים מטעם האקדמיה הישראלית לקולנוע וטלוויזיה. הזוכה בפרס אופיר בקטגוריה הסרט הטוב ביותר יישלח כנציג ישראל בתחרות על פרס אוסקר לסרט הזר הטוב ביותר.

את רשימת המועמדים הוביל הסרט "הערת שוליים" עם 13 מועמדויות, אחריו הסרט "בוקר טוב אדון פידלמן" עם 11 מועמדויות.

פרס מפעל חיים הוענק לאיז'ו שני. פרס על מצוינות, קטגוריה שנוספה השנה, הוענק לעורך הסרטים ציון אברהמיאן.

## מועמדויות
מקור:

## הערות שוליים

2011
דיוויזיית הפאנצר השמינית (ורמאכט)

**דיוויזיית הפאנצר השמינית** הייתה דיוויזיה משוריינת של הורמאכט במהלך מלחמת העולם השנייה. הדיוויזיה נחשבה לאחת מיחידות השריון האיכותיות והמנוסות בצבא גרמניה הנאצית והיא שירתה לאורך המלחמה במספר מערכות עיקריות, בהן המערכה בפולין, המערכה על צרפת, והמערכות בחזית המזרחית.

## היסטוריה
הדיוויזיה הוקמה ב-10 בנובמבר 1938 כדיוויזיה קלה, בשם **הדיוויזיה הקלה השלישית**, והועמדה תחת פיקוד אדולף-פרידריך קונצן. הדיוויזיה לחמה במהלך המערכה בפולין כחלק מהקורפוס ה-15 במסגרת הארמייה העשירית, וכהפקת לקחים מהמערכה, הוסבה הדיוויזיה ב-16 באוקטובר 1939 לדיוויזיית פאנצר, יחד עם הדיוויזיות הקלות ה-1, ה-2, וה-4. במהלך המערכה על צרפת לחם קונצן עם הדיוויזיה שבפיקודו כחלק מהקורפוס הממונע ה-41 במסגרת קבוצת הפאנצר קלייסט, ובשלב השני במסגרת קבוצת הפאנצר גודריאן.

ב-15 בפברואר 1941 מונה אריך ברנדנברגר למפקד הדיוויזיה עליה פיקד לסירוגין עד לינואר 1943. במהלך מבצע ברברוסה לחם ברנדנברגר עם הדיוויזיה שבפיקודו כחלק מהקורפוס הממונע ה-56 במסגרת ארמיית הפאנצר הרביעית, ולאחר מכן לחם עימה כחלק מהקורפוס הממונע ה-41 במסגרת הארמייה ה-16. לאחר מכן לחמה הדיוויזיה כחלק מהקורפוס ה-39 במסגרת הארמייה ה-16 והארמייה ה-18 לסירוגין, ובדצמבר 1942 הועברה תחת פיקוד הקורפוס ה-59 שהיה בעתודת קבוצת ארמיות מרכז. באוקטובר 1943 הועברה הדיוויזיה תחת פיקוד ארמיית הפאנצר הרביעית, ולחמה עמה בקרב דנייפר. בקיץ 1944 הועברה הדיוויזיה תחת פיקוד ארמיית הפאנצר הראשונה, ולחמה עמה בקרבות בסלובקיה, ולאחר מכן הועברה תחת הארמייה השישית, עמה לחמה בקרבות בהונגריה סביב בודפשט. הדיוויזיה המשיכה להילחם כחלק מהארמייה ה-17 ומארמיית הפאנצר הראשונה בקרבות במוראביה, עד סוף המלחמה.

## מפקדים
### הדיוויזיה הקלה השלישית
* אדולף-פרידריך קונצן (10 בנובמבר 1938 - 16 באוקטובר 1939)

### דיוויזיית הפאנצר השמינית
* אדולף-פרידריך קונצן (16 באוקטובר 1939 - 20 בפברואר 1941)
* אריך ברנדנברגר (20 בפברואר 1941 - 21 בפברואר 1941)
* ולטר נוימן-זילקו (21 בפברואר 1941 - 26 במאי 1941)
* אריך ברנדנברגר (26 במאי 1941 - 8 בדצמבר 1941)
* ורנר היהנר (8 בדצמבר 1941 - 28 בינואר 1942)
* אריך ברנדנברגר (28 בינואר 1942 - 6 באוגוסט 1942)
* יוזף שרטר (6 באוגוסט 1942 - 10 בנובמבר 1942)
* אריך ברנדנברגר (10 בנובמבר 1942 - 17 בינואר 1943)
* סבסטיאן פיכטנר (17 בינואר 1943 - 20 בספטמבר 1943)
* גוטפריד פרוליך (20 בספטמבר 1943 - 1 באפריל 1944)
* ורנר פריבה (1 באפריל - 21 ביולי 1944)
* גוטפריד פרוליך (21 ביולי 1944 - 5 בינואר 1945)
* היינריך-גאורג האקס (5 בינואר 1945 - 8 במאי 1945)

## לקריאה נוספת

* Martin Windrow, **The Panzer Divisions**, UK: Osprey Publishing, 1972.

## קישורים חיצוניים

* אודות הדיוויזיה באתר Axis History.
* אודות הדיוויזיה באתר Feldgrau.
* אודות הדיוויזיה באתר lexikon-der-wehrmacht.

קטגוריה:זירת מזרח אירופה במלחמת העולם השנייה
8
דיוויזיה 8
בלינדה לאנג

**בלינדה לאנג** (באנגלית: **Belinda Lang**; נולדה ב-23 בדצמבר 1953) היא שחקנית אנגלייה הידועה בעיקר מהופעתה בתפקיד ביל פורטר בסיטקום של ה-BBC "2.4 ילדים בממוצע" בשנים 1991 עד 1999.

## ביוגרפיה
לאנג נולדה בשכונה מרילבון שבלונדון. היא בתם של השחקנים ג'רמי הוק  (1918–2002) וג'ואן היל (1922–1998).

### טלוויזיה
תפקידה הידוע ביותר של לאנג הוא בדמות בילי פורטר בסיטקום "2.4 ילדים בממוצע" משנות התשעים של המאה העשרים, בו כיכבה לצדו של גארי אולסן, שגילם את בעלה בן פורטר. עוד היא מוכרת בדמות ליזה פרארי בסיטקום "Second Thoughts".

ב-1980 שיחקה לאנג בתפקיד קטן בפרק בסדרה "Play for Today" ואחר כך השתתפה במיני-סדרה "לשרתם כל ימי", ובתפקידי אורח בסדרות שונות עד שקיבלה את התפקיד קייט בסיטקום "ג'ון היקר" ששודר ב-1986 ו-1987.

בשנים 1987 ו-1988 שיחקה בתפקיד מרתה בסדרה "The Bretts" יחד עם בעלה לעתיד יו פרייזר. באותה תקופה הופיעה בדמות שילה וולש בסדרה "Bust".

ללאנג היה תפקיד ראשי גם בסדרת הטלוויזיה "Inspector Alleyn Mysteries" בתפקיד אגאתה טרוי מ-1990 עד 1994.

ב-1991 לוהקה לתפקיד ראשי לסיטקום "2.4 ילדים בממוצע" לצדו של גארי אולסן. הסדרה שודרה במשך שמונה עונות עד לסיומה ב-1999 בשל מחלתו של אולסן שהובילה למותו שנה אחר כך.

בשנת 2000 הופיעה לאנג בדמות כריסטין המילטון בסרט הטלוויזיה "Justice In Wonderland".

אחרי "2.4 ילדים בממוצע" לאנג הופיעה רק לעיתים רחוקות בטלוויזיה, ושיחקה יותר בתיאטרון. עם זאת היא הופיעה בתפקידי אורח בתוכניות אחדות בהם בדמות אשת העסקים אלספת' אינקפן-תומאס בפרק בסדרה "רציחות במידסומר" בכיכובו של ג'ון נטלס, ובתפקיד מגישת הטלוויזיה קוויני דורל בפרק "The Gongoozlers" בסדרה "רוזמרי ות'יים", כמו גם בשני פרקים באופרת הסבון של ה-BBC "רופאים".

ב-2009 שיחקה שוב בקומדיית מצבים בתפקיד מרגוט בפרק בסדרה "המשפחה שלי". ב-2014 הופיעה בתפקיד מרינה פרצ'יילד בסדרה נוספת של ה-BBC בשם "Citizen Khan".

### רדיו
ב-1988 הופיעה לאנג במחזה רדיופוני "Hard of Hearing" ברדיו 4 של ה-BBC לצדו של גרהם בלוקי. עוד השתתפה בתסכית "Stilgoe's Around". הסיטקום "Second Thoughts" בו שיחקה בטלוויזיה היה מבוסס על תוכנית רדיו ששודרה ברדיו 4.

### תיאטרון
ב-1977 גילמה לאנג את לורה במחזה "נשיקות בוגדניות" מאת דייוויד הר.

לאנג השתתפה בסיבוב הופעות עם המחזה "Seven Deadly Sins Four Deadly Sinners", וכיכבה במחזה "גברות בלוונדר" לצדה של היילי מילס.

ב-2016 הופיעה לאנג במחזה "Single Spies" מאת אלן בנט יחד עם ניקולס פארל ודייוויד רוב.

### חיים אישיים
ב-1988 התחתנה לאנג עם השחקן יו פרייזר. לבני הזוג יש בת אחת, לילי פרייזר.

היא סגנית נשיא של ארגון הצדקה של אנשי תיאטרון "The Theatrical Guild".

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בריטיות שנולדו ב-1953
קטגוריה:בריטים שנולדו ב-1953
בלאקפוט

**בלאקפוט** (באנגלית: **Blackfoot Confederacy**) או **ניציטאפי** (**ᖹᐟᒧᐧᒣᑯ**, "האנשים המקוריים") הוא שם קיבוצי לשלוש אומות ראשונות בססקצ'ואן, באלברטה ובבריטיש קולומביה שבקנדה, ולשבט אינדיאני במונטנה שבארצות הברית: הסיקסיקה, הקיינאיי והפיגאן הצפוניים מתגוררים ברובם בקנדה, והפיגאן הדרומיים מתגוררים בארצות הברית. ישנם ממצאים לקיומה של תרבות הבלאקפוט החל מסביבות שנת 1400.

העמים המרכיבים את הבלאקפוט היו מבחינה היסטורית עמים שחיו על ציד ביזונים ודיג דגי טרוטה, והתגוררו בחלקים גדולים בצפון המישורים הגדולים, במיוחד בערבות הצחיחות למחצה שבאזורים אלו. הם עקבו אחרי עדרי ביזונים בנדידתם בין ארצות הברית וקנדה המודרניות.

אף על פי שאכלו בעיקר בשר, אכלו בני בלקפוט גם מזונות צמחיים, והשתמשו באופן נרחב בחומרים מהצומח, מהם הכינו תרופות לבני אדם ולסוסים, ייצרו צבעים ובשמים, וכן השתמשו בצמחים לייצור של נשק ומבנים. בני בלאקפוט ניצלו 185 מינים של צמחים לשימושיהם השונים.

במחצית הראשונה של המאה ה-18 צוידו בסוסים ובנשק חם מהסוחרים הלבנים שעברו במקום. הבלאקפוט השתמשו באמצעים אלו כדי להרחיב את הטריטוריה שלהם ולגבות כסף וחומרי מזון מהשבטים השכנים. באמצעות הסוסים יכלו גם להרחיב את השטח שבו ביצעו את ציד הביזונים.

ציד ביזונים שיטתי למטרות מסחריות על ידי המתיישבים הלבנים במאה ה-19 כמעט חיסל את אוכלוסיית הביזונים ושינה לצמיתות את אופי חייהם של השבטים הילידיים. מאז לא היה מקור המזון העיקרי שלהם קיים בשפע. תקופות של רעב ומחסור במזון הופיעו לעיתים תכופות, ובני הבלאקפוט נאלצו לאמץ את עבודת החקלאות, ולהשתקע במקומות יישוב קבועים. בשנות ה-70 של המאה ה-19 חתמו על אמנות עם שלטונות ארצות הברית וקנדה, שהעבירו את רוב שטחם לממשלות תמורת קצבאות של מזון וסיוע רפואי, וכן תמורת לימוד מלאכת החקלאות. על אף מדיניות התבוללות של ממשלות ארצות הברית וקנדה המשיכו הבלאקפוט לשמר את שפתם ותרבותם המסורתיות.

## קישורים חיצוניים

*שפת הבלאקפוט

## הערות שוליים

קטגוריה:האומות הראשונות
קטגוריה:אינדיאנים: שבטים בארצות הברית
56 בקשת

**56 בקשת** הוא ענק כתום הנמצא בקבוצת הכוכבים קשת במרחק של כ-207 שנות אור מכדור הארץ (63 פארסק). בהירות הנראית של הכוכב היא מדרגה 4.89 והוא בעל סיווג ספקטרלי K0III. בהירותו המוחלטת של הכוכב היא מדרגה 0.85.

## קישורים חיצוניים
* 

## הערות שוליים

קטגוריה:קבוצת הכוכבים קשת
קטגוריה:ענקים מסוג K
לואי, דוכס בורגונדיה

**לואי, דוכס בורגונדיה** (16 באוגוסט 1682 – 18 בפברואר 1712) היה דופן צרפת בין השנים 1711–1712.

## ביוגרפיה
לואי נולד בורסאי ב-16 באוגוסט 1682 ללואי, הדופן הגדול, בנו של לואי הארבעה עשר, מלך צרפת, ולמריה אנה ויקטוריה, דוכסית בוואריה, בתם של פרדיננד מריה, הנסיך הבוחר מבוואריה ואנריקטה אדליידה, נסיכת סבויה. עם לידתו קיבל לואי את התואר דוכס בורגונדיה, והוצב במקום השני בשושלת הירושה.

לואי גדל יחד עם אחיו פיליפ, דוכס אנז'ו ושארל, דוכס ברי, ועל אף שהיה ילד קשה, הפך בהשפעת מורהו פרנסואה פנלון ארכיבישוף קמברה לדתי אדוק מאוד.

בשנת 1697 התחתן לואי עם מריה אדליידה, נסיכת סבויה, בתו של ויטוריו אמדאו השני, דוכס סבויה, על מנת לסיים את המלחמה שהתנהלה עם סבויה.

בשנת 1702 צורף לואי למועצה המלכותית בגיל 20, ולא כמו אביו שצורף רק בגיל 30. בשנת 1708 מונה לואי למפקד הכוחות בפלנדריה, עם לואי ז'וזף דה בורבון, הדוכס מוונדום לצידו. אולם מכיוון שלא היה ברור מי אמור לפקד בפועל על הכוחות, הביא הדבר לשיתוק הצבא ולכמה תבוסות כואבות.

לואי היה מוקף ביועצים שטענו כי על המלוכה להיות פחות אבסולוטית, ועליה למשול באמצעות שרים מבני האצולה, ודעתם הייתה מקובלת על לואי.

בשנת 1711 מת אביו לואי, הדופן הגדול, ולואי מונה לדופן צרפת. בשנת 1712 חלתה אשתו בחצבת, ולואי טיפל בה במסירות. ב-12 בפברואר מתה אשתו, וכעבור 6 ימים ב-18 בפברואר מת אף לואי שנדבק ממנה. ב-8 במרץ מת אף בנו לואי, דוכס ברטאן, ובנו הקטן לואי, דוכס אנז'ו מונה ליורש העצר. ב-1 בספטמבר 1715 נפטר לואי הארבעה עשר, מלך צרפת, ולואי, דוכס אנז'ו ירש את הכתר בשם לואי החמישה עשר. אך היות שהיה בן חמש שנים בלבד שימש פיליפ השני, דוכס אורליאן (אחיינו של לואי הארבעה עשר) כעוצר בשמו.

## משפחתו
בשנת 1697 התחתן לואי עם מריה אדליידה, נסיכת סבויה, בתם של ויטוריו אמדאו השני, מלך סרדיניה ואן מארי ד'אורליאן, ממנה היו לו 3 ילדים:
* לואי (1704–1705).
* לואי (1707–1712).
* לואי החמישה עשר, מלך צרפת (1710–1774).

## אילן יוחסין

## קישורים חיצוניים

* 

קטגוריה:בית בורבון
קטגוריה:דוכסי בורגונדיה
קטגוריה:יורשי עצר שלא זכו למלוך
קטגוריה:ילידי 1682
קטגוריה:נפטרים ב-1712
וישגראד (בוסניה והרצגובינה)

**וִישֶגְרָאד** (בבוסנית: **Višegrad**, בסרבית קירילית: **Вишеград**) היא עיר ורשות מקומית במזרח רפובליקה סרפסקה אשר בבוסניה והרצגובינה, השוכנת לגדות הנהר דרינה. בשטח העיר שוכן גשר מהמט פשה סוקולוביץ' שהוכרז אתר מורשת עולמית. עלילת ספרו של איוו אנדריץ' "גשר הדרינה" נסובה סביב גשר זה.

## היסטוריה
יישוב בשם וישגראד תועד לראשונה בכתובים ב-1407, עת נשלט האזור על ידי דספוט סרבי מטעם ממלכת הונגריה. ב-1454 נכבשה וישגראד על ידי צבאו של מהמט השני, סולטאן האימפריה העות'מאנית והעות'מאנים שלטו באזור עד 1878, עת סופחה בוסניה לאימפריה האוסטרו-הונגרית. לאחר מלחמת העולם הראשונה נכללה וישגראד בשטחי ממלכת יוגוסלביה.

באפריל 1941, במהלך מלחמת העולם השנייה, פלשה גרמניה הנאצית ליוגוסלביה והכניעה אותה תוך ימים אחדים. האזור הועבר לחזקת צבא ממלכת איטליה. באוקטובר 1943, לאחר כניעת האיטלקים השתלטו הצ'טניקים על וישגראד, אך לאחר מספר חודשים כבשו הגרמנים את העיר. לאחר המלחמה נכללה וישגראד בשטחי יוגוסלביה.

ב-1992, לאחר התפרקות יוגוסלביה פרצה מלחמת בוסניה. במהלך המלחמה נרצחו לפחות 1,661 מתושבי וישגראד, בעיקר ממוצא בוסניאקי על ידי כוחות משטרה וכוחות מיליציה סרביות שהונהגו על ידי ז'לקו רזנטוביץ', במסגרת טיהור אתני שבוצע באזור. ב-1996 הועמדו לדין בבית הדין הפלילי הבינלאומי ליוגוסלביה לשעבר מספר ממפקדי השטח האחראים לטבח. מספר נאשמים הורשעו. מילאן לוקיץ' מפקד מיליציית "הנשרים הלבנים" נדון למאסר עולם ו-7 נוספים נדונו לתקופות מאסר שונות.

## הקהילה היהודית
קהילה יהודית ספרדית קטנה נוסדה במקום בראשית המאה ה-19. בהמשך, לאחר סיפוח האזור על ידי האוסטרו-הונגרים, היגרו לווישגראד יהודים אשכנזים. ככל הנראה פעל במקום בית עלמין ישן מראשית המאה ה-19 וב-1882 הוקם בית עלמין חדש לקהילה. וב-1905 נחנך בית הכנסת הספרדי המרכזי.

ב-1910 מנתה הקהילה 265 נפשות, וב-1921, לאחר מלחמת העולם הראשונה התגוררו בווישגראד 144 יהודים שהיוו 5.8 אחוזים מכלל האוכלוסייה. בפרוץ מלחמת העולם השנייה מנתה הקהילה 110 נפשות. בזמן השלטון האיטלקי נמלטו מהעיר מקצת מבני הקהילה, חלקם לאזור מונטנגרו. חלק מבני הקהילה הצטרפו לכוחות הפרטיזנים של טיטו.

לאחר כיבוש העיר על ידי הגרמנים, נעצרו בני הקהילה שעדיין התגוררו בווישגראד וגורשו למחנה ההשמדה ברגן-בלזן. 46 מבני הקהילה נרצחו במחנות. לאחר המלחמה שבו לווישגראד 56 מבני הקהילה אשר שרדו את המחנות וקרבות הפרטיזנים, אך הפעילות הקהילתית לא חודשה. לאחר המלחמה הוסב מבנה בית הכנסת לתחנת כיבוי אש. בראשית המאה ה-21 עמד על תילו בית העלמין היהודי, אך הוא לא תוחזק.

## קישורים חיצוניים

* 
* The Encyclopedia of Jewish Life Before and During the Holocaust: Seredina-Buda-Z, הוצאת אוניברסיטת ניו יורק, 2001, עמוד 1404, אוחזר ב-23 בספטמבר 2016 

## הערות שוליים

קטגוריה:בוסניה והרצגובינה: ערים
וישגרד
וישגרד
קטגוריה:יישובים שהוקמו במאה ה-15
מגדלי איתיחאד

**מגדלי איתיחאד** (בערבית: **أبراج الاتحاد**) הוא קומפלקס עירוב שימושים של חמישה גורדי שחקים מעל פודיום בן חמש קומות, אשר ממוקם באבו דאבי, בירת איחוד האמירויות הערביות. המגדלים כוללים שילוב של שטחי משרדים ו-887 דירות מגורים יוקרתיות, מרכז כנסים, בית מלון חמישה כוכבים, קניון וחניון ל-3,200 מכוניות. הקומפלקס תוכנן על ידי משרד האדריכלים האוסטרלי DBI Design עבור מחלקת הפרויקטים של שייח' סורור (SSPD), אחרי זכייה בתחרות אדריכלים בין-לאומית בשני שלבים. תכנון צורות המגדלים כוללות עקומות לאורך קווי העיצוב העיקריים הן בגובה והן בתוכנית. יחס הדקיקות הוא 12:1. 

## שימוש
המגדלים ממוקמים מול ארמון אמיראטס. עלותו המשוערת של בניית הקומפלקס עומדת על 2.5 מיליארד דירהם (1.08 מיליארד דולר). מגדל 2 ו-5 הגיעו לשיא גובהם בנובמבר 2010.

שנה לאחר מכן, בנובמבר 2011, מלון ג'ומיירא את איתיחאד, עם 382 חדרים, אשר שייך לקבוצת ג'ומיירא, נפתח במגדל 1. טורי נו סו, מסעדה יפנית נפתחה במלון בשנת 2012. מגדל 2 הסמוך, (נכון לשנת 2025) הוא המגדל הרביעי בגובהו באבו דאבי אחרי מגדל הלנדמרק, המגדל ה-32 בגובהו באיחוד האמירויות הערביות והמגדל ה-36 בגובהו במזרח התיכון. בקומה ה-75 של מגדל 2 קיימת מרפסת תצפית שנגישה מהמלון. הקומפלקס בנוי על אתר בשטח של 35,272 מטר רבוע והוא כולל שטח רצפה ברוטו (GFA) של 425,341 מטר רבוע.
* מגדל 1: 69 קומות, 277 מטרים
* מגדל 2: 80 קומות, 305 מטרים
* מגדל 3: 60 קומות, 260 מטרים
* מגדל 4: 66 קומות, 234 מטרים  
* מגדל 5: 61 קומות, 218 מטרים  

במגדל 3 ממוקמת שגרירות ישראל באבו דאבי.

### בתרבות הפופולרית
במקום צולם הסרט מהיר ועצבני 7. בסרט, דומיניק טורטו (וין דיזל) ובריאן אוקונר (פול ווקר) גונבים לייקאן הייפר-ספורט ונוסעים איתה לתוך שלושה מהמגדלים.

## ראו גם
* גורדי השחקים הגבוהים בעולם

## קישורים חיצוניים

* 
* מגדלי איתיחאד באתר CTBUH
* מגדלי איתיחאד באתר חברת הנדסת המבנים Aurecon
* מגדלי איתיחאד באתר משרד האדריכלים DBI Design

## הערות שוליים

קטגוריה:אבו דאבי: גורדי שחקים
2036

__TOC__
## אירועים צפויים
* אם אפופיס יעבור ב־13 באפריל 2029 דרך אזור בחלל המכונה **"[[חור מנעול כבידתי|חור המנעול]]"**, כלומר הוא יעבור במרחק שכיום מוערך בתור 30,399 ק"מ מפני כדור הארץ, בסטייה של 800 מטרים לכל היותר, הוא יילכד בכוח הכבידה של כדור הארץ, וייכנס איתו לתהודה מסלולית, שתגרום להתנגשות כמעט ודאית ב-13 באפריל 2036, אחרי שש הקפות של אפופיס סביב השמש ושבע הקפות של כדור הארץ סביבה. תצפיות של מרכז גולדסטון לתקשורת חלל עמוק, בשילוב מידע ממצפה הכוכבים מגדלנה בניו מקסיקו שבארצות הברית ומערכת Pan-STARRS בהוואי, הורידו את הערכת הסיכוי להתנגשות ב-2036 ל-1:10,989,000.

## לוח שנה

## ראו גם

## קישורים חיצוניים